Luis Concha Córdoba

Luis Concha Córdoba (født 7. november 1891 i Bogotá i Colombia, død 18. september 1975 i Bogotá) var en av den katolske kirkes kardinaler. Han var erkebiskop av Bogotá 1959–1972.

Liv og virke
Bakgrunn
Córdoba var sønn av José Vicente Concha, som ble Colombias president, og hans første hustru, Leonor Córdoba. Faren forberedte ham til hans første kommunion. Han fikk hjemmeundervisning i  latin av Miguel Abadía Méndez, som var professor dor samme fag på presteseminaret i Bogotá, der Concha inntrådte i 1908 for å fortsette sine sturier i latin. Da Conchas far ble utnevnt til Colombias ambassadør til Frankrike, ble Luis med ham til Paris og studerte humaniora der. Etter tilbakekomsten til Bogotá fortsatte han sine prestestudier ved seminaret.
Prest
Concha ble presteviet 28. oktober 1916, og ble fså kapellan ved katedralskolen, og professor ved seminaret og ved Colegio Mayor de Nuestra Señora del Rosario i Bogotá til 1918, og var også aktiv i menighetssjelesorgen. Han var direktør for erkebispedømmets avis fra november 1918 til mars 1919, og igjen fra 16. august til 15. oktober 1924. Han tok videregående studier ved Det pavelige bibelinstitutt i Roma (der han studerte Den hellige skrift), og ved Saint-Sulpice i Paris. Mot slutten av 1920 ble han av helsegrunner nødt til å vende hjem før planlagt, uten å ta de akademiske grader.

Han ble utnevnt til klosterkapellan, studieprefekt, og til professor ved presteseminaret i Bogotá, og professor i religion ved Gimnasio Moderno og igjen ved Colegio Mayor de Nuestra Señora del Rosario i 1921. Concha ble senere spiritual ved seminaret i 1923. President Pedro Nel Ospina tilbød ham stillingen som universitetsrektor for Colegio Mayor de Nuestra Señora del Rosario, men han takket nei. Etter å ha undervist i bibelfag og moralteologi ved seminaret ble han prebendar i katedralkapittelet.

Han var president for komitéen for det hellige år 1925, og sub-promotor pro fidei i informativprosessen for saligkåringen av Ezequiel Moreno y Díaz, som senere ble helligkåret av pave Johannes Paul II den 11. oktober 1992. Fra 1933 til 1934 var vat Concha kannik-teolog ved Bogotás katedralkapittel og sekretær for den erkebiskoppelige kurie. Han var senere også som generalassistent til Den katolske aksjon, og erkebiskoppelig kansellist inntil han ble generalvikarens substitutt i 1934.

Biskop, erkebiskop
Den 14. juli 1935 utnevnte pave Pius CI ham til biskop av Manizales. Han ble bispeviet den 30. november samme år av erkebiskop Ismael Perdomo, med biskopene Francisco Cristóbal Toro og Crisanto Luque Sánchez som medkonsekrerende, i katedralen i Bogotá. Concha ble erkebiskop da hans bispedømme ble elevert til metropolitanerkebispesete den 10. mai 1954.

Concha ble senere utnevnt til erkebiskop av Bogotá, og dermed til den colombianske kirkes primas, den 18. mai 1959. Dagen etter ble han dessuten utnevnt til vikar for landets katolske militærordinariat.

Kardinal
Han ble kreert til kardinal av pave Johannes XXIII i 1961, med kirken Santa Francesca Romana som tittelkirke. Han deltok under Annet Vatikankonsil 1962–1964, og under konklavet 1963 som valgte pave Paul VI.

Concha var temmelig konservativ,TIME Magazine. New Spirit in the Church 23. august 1963.TIME Magazine. Reaction & Reform in Colombia 3. mars 1967 og dermed var Colombia sene til å implementere reformene etter Andre vatikankonsil. Han forbød begravelsesmesse og rekviemsmesser for frigjøringsteologen Camilo Torres Restrepo.TIME Magazine. Latin America: A Divided Church 23. august 1968 Han hadde sluttet seg en geriljagruppe, og ble den 15. februar 1966 drept av regjeringsstyrker i sin første våpenstrid mot den colombianske hæren.

Concha fratrådte aldersbetinget som Bogotás erkebiskop den 22. juli 1972, og som militærbiskop den 29. juli. 

Kardinalen døde på Clínica de Marly in Bogotá, i en alder av 83 år, og ble bisatt i katedralen.

 Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Kardinal Girolamo Maria Gotti (1834-1916) *1892
 Erkebiskop Ismael Perdomo Borrero (1972-1950) *1903
 Kardinal Luis Concha Córdoba (1891-1975) *1935http://www.catholic-hierarchy.org concor, lest 15. desember 2021

 Referanser 

 Eksterne lenker 
  Biografi på The Cardinals of the Holy Roman Church

Kategori:Colombianske kardinaler
Kategori:Colombianske katolske biskoper
Kategori:Deltakere på Andre Vatikankonsil
Kategori:Linjen Rebiba
Kategori:Personer fra Bogotá